[pic] | KOMISIJA EVROPSKIH SKUPNOSTI |

Bruselj, 14.4.2008

COM(2008) 201 konč.

PREDHODNI PREDLOG SPREMEMBE PRORAČUNA št. 3 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija Oddelek VI – Evropski ekonomsko-socialni odbor

PREDHODNI PREDLOG SPREMEMBE PRORAČUNA št. 3K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIHOddelek III – KomisijaOddelek VI – Evropski ekonomsko-socialni odbor

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila spremenjena z Uredbo Sveta (ES, Euratom) št. 1995/2006[2], in zlasti člena 37 Uredbe,

Evropska komisija proračunskemu organu predloži predhodni predlog spremembe proračuna št. 3 k proračunu za leto 2008.

KAZALO

1. Uvod 4

2. Microsoft 4

3. Prilagoditev plač 5

4. Cepljenje proti bolezni modrikastega jezika 6

5. Skupne tehnološke pobude 7

6. Uporaba Solidarnostnega sklada EU 9

6.1. Grčija: gozdni požari avgusta 2007 10

6.2. Slovenija: poplave septembra 2007 10

6.3. Financiranje 11

7. Sprememba kadrovskega načrta Evropskega inštituta za enakost spolov 12

8. Sprememba kadrovskega načrta Evropskega ekonomsko-socialnega odbora 12

ZBIRNA RAZPREDELNICA PO RAZDELKIH FINANČNEGA OKVIRA 14

SPREMEMBE SPLOŠNEGA IZKAZA PRIHODKOV

SPREMEMBE IZKAZA PRIHODKOV IN ODHODKOV PO ODDELKIH

Spremembe splošnega izkaza prihodkov ter izkaza prihodkov in odhodkov po oddelkih se pošljejo ločeno po sistemu SEI-BUD. Temu dokumentu je za ponazoritev priložena angleška različica sprememb splošnega izkaza prihodkov ter izkaza prihodkov in odhodkov po oddelkih v proračunskem formatu.

1. Uvod

Predhodni predlog spremembe proračuna (PPSP) št. 3 za leto 2008 obsega naslednje elemente:

- vključitev prihodkov, pridobljenih z zadevo Microsoft, v proračun;

- vključitev dela prihrankov, pridobljenih z manjšim porastom plač in pokojnin, kot je bil predviden za leto 2007, kar je povzročilo zmanjšanje odobritev za prevzem obveznosti in odobritev plačil za 2,3 milijona EUR v razdelku 5, v proračun;

- okrepitev sklada za nujne veterinarske ukrepe zaradi izbruha bolezni modrikastega jezika za 130 milijonov EUR v obliki odobritev za prevzem obveznosti in 63,95 milijona EUR v obliki odobritev plačil;

- oblikovanje potrebne proračunske strukture za vključitev štirih skupnih tehnoloških pobud: pobude za inovativna zdravila (IMI), Čisto nebo, ARTEMIS (skupne tehnološke pobude o vgrajenih računalniških sistemih) in ENIAC (evropske tehnološke platforme na področju nanoelektronike);

- uporabo Solidarnostnega sklada EU v višini 98 milijonov EUR v odobritvah za prevzem obveznosti in odobritvah plačil, ki se nanaša na gozdne požare v Grčiji avgusta 2007 in poplave v Sloveniji septembra 2007;

- spremembe kadrovskega načrta Evropskega inštituta za enakost spolov;

- spremembe kadrovskega načrta Evropskega ekonomsko-socialnega odbora.

Neto učinek teh sprememb porabe je porast odobritev za prevzem obveznosti za 225,7 milijona EUR in plačil za 159,6 milijona EUR. Vpoklica dodatnih prihodkov ne bo.

2. Microsoft

Komisija je 24. marca 2004 naslovila odločbo na podjetje Microsoft Corporation v povezavi s postopkom v skladu s členom 82 Pogodbe ES (Odločba C(2004) 900). V tej odločbi je Komisija ugotovila, da je Microsoft kršil člen 82 Pogodbe ES zaradi izvajanja dejanj, ki pomenijo različne zlorabe prevladujočega položaja. Podjetju Microsoft Corporation je bila naložena globa v višini 497,2 milijona EUR. Komisija mu je prav tako naložila tudi več ukrepov za učinkovito odpravo zadevnih kršitev.

Komisija je 10. novembra 2005 v skladu s členom 24(1) Uredbe št. 1/2003[3] opozorila Microsoft, da bo moral plačati do 2 milijona EUR kazni na dan, če ne bo izpolnil teh obveznosti do 15. decembra 2005. Končni znesek za periodično denarno kazen, naloženo podjetju Microsoft Corporation, če se to ne bo držalo obveznosti, je bil določen na 280,5 milijona EUR v skladu s členom 2 Odločbe Komisije z dne 12. julija 2006.

Globa, naložena 24. marca 2004, in dnevna kazen, dokončno naložena 12. julija 2006, sta postali pravnomočni s pravnomočno sodbo Sodišča prve stopnje z dne 10. novembra 2007 v zadevi T-201/04 in z odredbo o izbrisu zadeve T-271/06 z dne 6. decembra 2007. Leta 2008 je Komisija prejela 777,7 milijona EUR glavnice (497,2 milijona EUR in 280,5 milijona EUR), kot tudi 71,5 milijona EUR bančnih obresti, ki so se nabrale od začasnega pologa, kar skupaj znese 849,2 milijona EUR.

3. Prilagoditev plač

Predhodni predlog proračuna za leto 2008, ki so ga predstavile institucije, je bil osnovan na oceni 2,2-odstotnega povišanja plač in pokojnin.

Svet je 17. decembra 2007 na predlog Komisije sprejel Uredbo št. 1558/2007[4] in povečal osebne prejemke ter pokojnine uradnikov in drugih uslužbencev Evropskih skupnosti za 1 % z učinkom od 1. julija 2007. To povišanje je uvedeno za plače in pokojnine v letu 2007.

Vendar je potem, ko je Komisija predložila svoj predlog Svetu, Italija sporočila nove podatke o povišanju osebnih prejemkov svojih javnih uslužbencev z učinkom od 1. februarja 2007. Zato je Komisija predstavila spremenjen predlog za povišanje plač in pokojnin za dodatnega 0,4 % z učinkom od 1. julija 2007.

Zato se lahko za leto 2008 odobritve za plače in pokojnine znižajo za približno 0,6 %. To je rezultat dveh tehničnih prilagoditev:

- znižanja odhodkov za plače in pokojnine za približno 0,8 % zaradi razlike med 2,2-odstotnim ocenjenim povečanjem in 1,4-odstotnim dejanskim povečanjem,

- povišanja odhodkov za plače in pokojnine za približno 0,2 % zaradi enkratnega plačila za nazaj v vrednosti 0,4 % za zadnjih šest mesecev leta 2007.

Absolutno je neto učinek na odhodke v razdelku 5 za plače uradnikov Komisije in za pokojnine zaposlenih v vseh institucijah prihranek v vrednosti 18,9 milijona EUR. Predlaga se zmanjšanje proračunskih odobritev za proračunsko postavko pokojnin za 2,3 milijona EUR.

Ostanek prihrankov bo uporabljen za predhodno nepredvidene potrebe, povezane z Microsoftovo sodbo z dne 17. septembra 2007 v zadevi T-201/04, in zahtevek za prerazporeditev bo predložen ločeno.

Sodišče prve stopnje je razglasilo za ničnega člen 7 Odločbe v delu, v katerem je določeno, da Microsoft nosi vse stroške v zvezi z določitvijo pooblaščenca.

Pooblaščenec je bil imenovan leta 2005 na podlagi postopka, urejenega z „Odločbo o pooblaščencu“ Komisije. Microsoft je od oktobra 2005 plačeval delovanje pooblaščenca, vključno z njegovim plačilom. Na osnovi denarnih plačil Microsofta so stroški, ki jih je imel pooblaščenec z izvajanjem Odločbe Komisije do 17. septembra 2007, ocenjena na 14,2 milijona EUR.

Naloga mehanizma spremljanja je podpora Komisiji pri spremljanju skladnosti Microsofta z Odločbo. Prav tako zagotavlja tudi tehnična poročila in strokovna menja glede informacij o interoperabilnosti in praktičnemu preskusu pravilnosti informacij. Deluje tudi kot posrednik med prejemniki licenc in Microsoftom v vseh zadevah, povezanih s pogoji za izdajo licenc in licenčno opremo. Njegovo delo je zelo pomembno za izvrševanje Odločbe in v postopku, ki še poteka v skladu s členom 24(2) Uredbe št. 1/2003 v zvezi z Microsoftovim neizpolnjevanjem Odločbe. Zagotoviti je torej treba nadaljevanje dela mehanizma spremljanja. Leta 2008 bo potrebnega še dodatnega 2,4 milijona EUR za pokritje stroškov zagotavljanja potrebne kontinuitete storitev mehanizma spremljanja. Skupne potrebe pooblaščenca v letu 2008 tako znašajo 16,6 milijona EUR.

4. Cepljenje proti bolezni modrikastega jezika

Leta 2007 se je bolezen modrikastega jezika pojavila v več državah članicah, natančneje bolezen modrikastega jezika serotipa 8 v Belgiji, na Češkem, Danskem, v Nemčiji, Španiji, Franciji, Luksemburgu in na Nizozemskem ter bolezen modrikastega jezika serotipa 1 v Franciji, Španiji in na Portugalskem. Ker povzročitelja bolezni modrikastega jezika širijo prenašalci, zakol živali dovzetnih vrst na splošno ni primeren ukrep, razen če živali niso klinično obolele za boleznijo modrikastega jezika. Pojav te bolezni lahko resno ogrozi živino v Skupnosti.

Cepljenje je najučinkovitejši veterinarski ukrep, ki ga je mogoče uporabiti v boju proti bolezni modrikastega jezika, in množično nujno cepljenje je najboljša možnost za dosego ciljev zmanjšanja pojavov kliničnih znakov bolezni in izgub, zadržanja širjenja bolezni, zaščite prostih območij v državah članicah in olajšanja varne trgovine z živimi živalmi.

Z namenom preprečevanja širjenja bolezni v najkrajšem možnem času bi morala Skupnost finančno prispevati k upravičenim odhodkom, ki nastanejo v državah članicah zaradi izrednih ukrepov, sprejetih v boju proti tej bolezni, kot določa Odločba 90/424/EGS[5]. V skladu s to odločbo mora znašati prispevek 100 % stroškov dobave cepiva in 50 % stroškov cepljenja.

Države članice so predstavile svoje načrte za nujno cepljenje in navedle okvirno število odmerkov cepiva za uporabo v letih 2007 in 2008 ter ocenjene stroške za izvedbo tega cepljenja. Komisija je ocenila te načrte tako z veterinarske kot s finančne plati in ugotovila, da so v skladu z ustrezno veterinarsko zakonodajo Skupnosti.

Skupni strošek zgoraj omenjene akcije cepljenja je ocenjen na 130 milijonov EUR. Plačilne potrebe za leto 2008 znašajo 63,95 milijona EUR. Ta znesek glede na čas izrednih razmer ni bil upoštevan pri pripravi in sprejemanju proračuna 2008. V proračunu EKJS 2008 ni za ta namen predvidenih odobritev. Zato Komisija zahteva dvig ravni odobritev pod proračunsko postavko „ sklad za nujne primere ob živalskih epidemijah in drugih živalskih kontaminacijah, ki lahko ogrozijo javno zdravje “ (17 04 03 01) za 130 milijonov EUR v obveznostih in 63,95 milijonov EUR v plačilih. Povišani proračun ne presega zgornje meje razdelka 2.

5. Skupne tehnološke pobude

Evropski parlament in Svet sta v skladu s členom 166 Pogodbe ES sprejela Sklep 2006/1982/ES z dne 18. decembra 2006 o Sedmem okvirnem programu Evropske skupnosti za raziskave, tehnološki razvoj in predstavitvene dejavnosti (2007–2013) – Okvirni program [6]. Svet je naknadno sprejel Odločbo Sveta 2006/971/ES z dne 19. decembra 2006 o posebnem programu Sodelovanje za izvajanje Sedmega okvirnega programa Evropske skupnosti – Posebni programi [7].

Med vsemi vsebinami, določenimi za delovanje Skupnosti, in med različnimi obstoječimi instrumenti se Sedmi okvirni raziskovalni program lahko v redkih primerih izvaja prek skupnih tehnoloških pobud.

Predlagani predlog spremembe proračuna sledi sprejetju štirih uredb Sveta[8] o ustanovitvi ustreznih javno-zasebnih partnerstev na podlagi člena 171 Pogodbe in člena 185 finančne uredbe:

- Uredba Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (IMI),

- Uredba Sveta (ES) št. 71/2008 z dne 20. decembra 2007 o ustanovitvi Skupnega podjetja „Čisto nebo“,

- Uredba Sveta (ES) št. 72/2008 z dne 20. decembra 2007 o ustanovitvi „Skupnega podjetja ENIAC“ (evropska tehnološka platforma na področju nanoelektronike),

- Uredba Sveta (ES) št. 74/2008 z dne 20. decembra 2007 o ustanovitvi „Skupnega podjetja ARTEMIS“ za izvedbo skupne tehnološke pobude o vgrajenih računalniških sistemih.

Vsa skupna podjetja so organi, ki jih ustanovijo Skupnosti, razrešnico za izvrševanje njihovih proračunov pa bi moral dati Evropski parlament na priporočilo Sveta, vendar pri tem upoštevati posebnosti, ki izhajajo iz narave skupnih tehnoloških pobud kot javno-zasebnih partnerstev in zlasti iz prispevka zasebnega sektorja v proračun.

Sprememba proračuna se nanaša na oblikovanje ustreznih postavk za subvencije štirim skupnim podjetjem. V okviru oblikovanja teh novih proračunskih vrstic se ne zahtevajo dodatne odobritve: odobritve se bodo odštele od proračunskih vrstic, ki ustrezajo prednostnim nalogam Sedmega okvirnega programa za ustrezna področja politik. Ustvarijo se naslednje nove proračunske postavke:

08 02 02 Sodelovanje – Zdravje – Skupno podjetje za pobudo za inovativna zdravila (IMI)

08 02 03 Sodelovanje – Zdravje – Odhodki za podporo Skupnemu podjetju za pobudo za inovativna zdravila (IMI)

08 07 02 Sodelovanje – Promet – Skupno podjetje „Čisto nebo“

08 07 03 Sodelovanje – Promet – Odhodki za podporo Skupnemu podjetju „Čisto nebo“

09 04 01 02 Sodelovanje – Informacijske in komunikacijske tehnologije – „Skupno podjetje ARTEMIS“

09 04 01 03 Sodelovanje – Informacijske in komunikacijske tehnologije – Odhodki za podporo „Skupnemu podjetju ARTEMIS“

09 04 01 04 Sodelovanje – Informacijske in komunikacijske tehnologije – „Skupno podjetje ENIAC“

09 04 01 05 Sodelovanje – Informacijske in komunikacijske tehnologije – Odhodki za podporo „Skupnemu podjetju ENIAC“

Za leto 2008 se predlaga dodelitev naslednjih zneskov, kot je bilo že določeno v zakonodajnih finančnih izkazih, priloženim ustreznim zakonodajnim predlogom:

- IMI: 125 000 000 EUR v odobritvah za prevzem obveznosti in 125 000 000 EUR v odobritvah plačil;

- Čisto nebo: 47 000 000 EUR v odobritvah za prevzem obveznosti in 40 250 000 EUR v odobritvah plačil;

- ARTEMIS: 42 500 000 EUR v odobritvah za prevzem obveznosti in 13 950 000 EUR v odobritvah plačil;

- ENIAC: 43 000 000 EUR v odobritvah za prevzem obveznosti in 15 350 000 EUR v odobritvah plačil;

Naslednja razpredelnica povzema odobritve, dodeljene novim proračunskim postavkam:

Nova postavka | Opis | Odobritve za prevzem obveznosti (v milijonih EUR) | Odobritve plačil (v milijonih EUR) |

08 02 02 | Sodelovanje – Zdravje – Skupno podjetje za pobudo za inovativna zdravila (IMI) | 122,700 | 122,700 |

08 02 03 | Sodelovanje – Zdravje – Odhodki za podporo Skupnemu podjetju za pobudo za inovativna zdravila (IMI) | 2,300 | 2,300 |

08 07 02 | Sodelovanje – Promet – Skupno podjetje „Čisto nebo“ | 45,000 | 38,250 |

08 07 03 | Sodelovanje – Promet – Odhodki za podporo Skupnemu podjetju „Čisto nebo“ | 2,000 | 2,000 |

09 04 01 02 | Sodelovanje – Informacijske in komunikacijske tehnologije – „Skupno podjetje ARTEMIS“ | 41,000 | 12,450 |

09 04 01 03 | Sodelovanje – Informacijske in komunikacijske tehnologije – Odhodki za podporo „Skupnemu podjetju ARTEMIS“ | 1,500 | 1,500 |

09 04 01 04 | Sodelovanje – Informacijske in komunikacijske tehnologije – „Skupno podjetje ENIAC“ | 41,500 | 13,850 |

09 04 01 05 | Sodelovanje – Informacijske in komunikacijske tehnologije – Odhodki za podporo „Skupnemu podjetju ENIAC“ | 1,500 | 1,500 |

Te odobritve bodo odštete od naslednjih proračunskih vrstic:

- Za Skupno podjetje za pobudo za inovativna zdravila: 08 02 01 Sodelovanje – Zdravje;

- Za Skupno podjetje „Čisto nebo“: 08 07 01 Sodelovanje – Promet (vključno z aeronavtiko);

- Za skupni podjetji ARTEMIS in ENIAC: 09 04 01 Sodelovanje – Informacijske in komunikacijske tehnologije. Za nadaljnje obdržanje trenutne proračunske strukture pod eno prednostno nalogo Sedmega okvirnega programa je predlagana sprememba te proračunske postavke v novo proračunsko postavko 09 04 01 01.

Upoštevajoč predvideni prispevek k skupnim podjetjem, bo skupni znesek proračunskih postavk, ki ustrezajo pripadajočim prednostnim nalogam, naslednji:

Proračunska postavka | Opis | Odobrene pravice za prevzem obveznosti (v milijonih EUR) | Odobritve plačil (v milijonih EUR) |

08 02 01 | Sodelovanje — Zdravje | 570,341 | 303,286 |

08 07 01 | Sodelovanje – Promet (vključno z aeronavtiko) | 301,922 | 156,652 |

09 04 01 01 | Podpora sodelovanju v raziskavah na področju informacijskih in komunikacijskih tehnologij (IKT – Sodelovanje) | 974,930 | 700,700 |

Kadrovski predpisi in pravila, ki so jih skupaj sprejele institucije Skupnosti za namene njihove uporabe, se uporabljajo za osebje skupnih podjetij in njihovih izvršnih direktorjev. Popolne podrobnosti kadrovskega načrta skupnih podjetij so določene v prilogi v proračunskem formatu.

6. Uporaba Solidarnostnega sklada EU

Avgusta 2007 so obsežen del Grčije prizadeli gozdni požari. Velik del Slovenije sta 18. septembra 2007 prizadela močan dež in nevihta, ki sta povzročila poplave in zemeljske plazove. Grški in slovenski organi so v roku desetih tednov, določenem v členu 4 Uredbe Sveta (ES) št. 2012/2002[9], zaprosili za finančno pomoč iz Solidarnostnega sklada EU.

Službe Komisije so temeljito proučile vlogi v skladu z Uredbo Sveta (ES) št. 2012/2002 in zlasti s členi 2, 3 in 4 Uredbe.

Povzetek najpomembnejših elementov ocene:

6.1. Grčija: gozdni požari avgusta 2007

Vloga je bila predložena Komisiji 30. oktobra 2007 v roku 10 tednov od nastanka prve škode, ki je bila zabeležena 23. avgusta 2007. Grški organi so na pisno zahtevo po dodatnih podatkih z dne 20. decembra 2007 dopolnili prijavo 24. januarja 2008.

Gre za naravno nesrečo. Grški organi so skupno neposredno škodo ocenili na 2 118,3 milijona EUR. Ker je ta znesek nad pragom 1 066,5 milijona EUR (0,6 % BND), se nesreča opredeli kot „večja naravna nesreča“ in tako spada v glavno področje uporabe Uredbe (ES) št. 2012/2002. Skupna neposredna škoda je osnova za izračun zneska finančne pomoči. Ta finančna pomoč se lahko uporabi samo za bistvene nujne ukrepe, kakor so opredeljeni v členu 3 Uredbe.

Grški organi so navedli, da so obsežen del države prizadeli požari, ki so bili najmočnejši in najbolj razširjeni v regijah zahodne Grčije, Peloponeza, celinske Grčije in v Atiki. Nesreča je povzročila večjo škodo v različnih gospodarskih sektorjih, zlasti v kmetijstvu, in uničila infrastrukturo na področju prometa, telekomunikacij, distribucije električne energije, vode in odpadne vode ter preprečevanja naravnih nesreč. Nesreča je prav tako pomembno poškodovala naravno okolje, kulturne spomenike, šole, bolnišnice in protipožarne službe. Znatni stroški so nastali zaradi zagotavljanja začasne nastanitve in financiranja reševalnih služb za zadovoljitev neposrednih potreb prizadetega prebivalstva. Na Peloponezu, v zahodni Grčiji in na Evii je zaradi požarov umrlo 65 ljudi.

Stroški bistvenih nujnih ukrepov, ki izpolnjujejo pogoje iz člena 3(2) Uredbe (ES) št. 2012/2002, znašajo po ocenah grških organov 1 007,43 milijona EUR in so razčlenjeni glede na vrsto ukrepov. Večina dejavnosti zadeva takojšnjo obnovitev delovanja infrastrukture, zlasti na področju prometa, financiranje reševalnih služb, takojšnjo zagotovitev preventivne infrastrukture in čiščenja v nesreči prizadetega območja. Na podlagi informacij grških organov je očitno, da dejanski stroški upravičenih ukrepov daleč presegajo znesek kakršne koli možne dodelitve iz Solidarnostnega sklada. Vrste ukrepov, ki bodo financirani iz sklada, bodo natančno opredeljene v izvedbenem sporazumu.

Grški organi so navedli, da škoda ne bo financirana iz drugih virov Skupnosti. Grški organi so tudi razglasili, da škoda, ki izpolnjuje pogoje za pomoč, ni krita z zavarovanjem.

Iz zgoraj navedenih razlogov se predlaga, da se vloga Grčije v zvezi z gozdnimi požari, ki so se začeli avgusta 2007, sprejme na podlagi merila „večje nesreče“ in da se uporabi Solidarnostni sklad.

6.2. Slovenija: poplave septembra 2007

Vloga je bila predložena Komisiji 19. novembra 2007 v roku 10 tednov od nastanka prve škode, ki je bila zabeležena 18. septembra 2007.

Gre za naravno nesrečo. Slovenski organi so skupno neposredno škodo ocenili na 233,4 milijona EUR. Ker je ta znesek nad pragom 164,3 milijona EUR (0,6 % BND), se nesreča opredeli kot „večja naravna nesreča“ in tako spada v glavno področje uporabe Uredbe (ES) št. 2012/2002. Skupna neposredna škoda je osnova za izračun zneska finančne pomoči. Finančna pomoč se lahko uporabi samo za bistvene nujne ukrepe, kakor so opredeljeni v členu 3 Uredbe.

Po navedbah slovenskih organov sta velik del Slovenije 18. septembra 2007 prizadela močan dež in nevihta, ki sta povzročila poplave, zemeljske plazove in blatne tokove ter naplavine. Nesreča je znatno poškodovala infrastrukturo (promet, električna energija, voda). Poškodovanih je bilo več kot 350 km državnih cest ter več kot 1 600 km občinskih in gozdnih cest kot tudi več kot 17 km vodne infrastrukture, več kot 10 km električnega omrežja, 48 vodnih zajetij in 147 mostov. Nesreča je poleg tega povzročila znatno škodo na javnih in zasebnih zgradbah (poplavljenih je bilo več kot 4 320 domov in 61 javnih institucij), v podjetjih (192 jih je bilo poplavljenih), v kmetijstvu in na spomenikih kulturne dediščine. Vloga vsebuje razčlenitev škode.

Stroški bistvenih nujnih ukrepov, ki izpolnjujejo pogoje iz člena 3(2) Uredbe (ES) št. 2012/2002, znašajo po ocenah slovenskih organov 158,2 milijona EUR in so razčlenjeni glede na vrsto ukrepov. Največji del ukrepov zadeva čiščenje v nesreči prizadetega območja kot tudi takojšnjo obnovitev delovanja prometne infrastrukture. Vrste ukrepov, ki bodo dejansko financirani iz sklada, bodo natančno opredeljene v izvedbenem sporazumu.

Slovenski organi so naznanili, da škoda ne bo financirana iz drugih virov Skupnosti. Slovenski organi so razglasili, da škoda, ki izpolnjuje pogoje za pomoč, ni krita z zavarovanjem.

Iz zgoraj navedenih razlogov se predlaga, da se vloga Slovenije v zvezi s poplavami septembra 2007 sprejme na podlagi merila „večje nesreče“ in da se uporabi Solidarnostni sklad.

6.3. Financiranje

Skupni letni proračun, ki je na voljo za Solidarnostni sklad, znaša 1 milijardo EUR. V letu 2008 je že bila predlagana uporaba 162 387 985 EUR za prvo vlogo, tako da ostaja na voljo 837 612 015 EUR.

Ker je bila solidarnost osrednji razlog za ustanovitev sklada, Komisija meni, da bi morala biti pomoč iz sklada progresivna. To pomeni, da bi v skladu z ustaljeno prakso morala biti pomoč za del škode, ki presega prag (0,6 % BND ali 3 milijarde EUR v cenah iz leta 2002, pri čemer se upošteva nižji znesek), intenzivnejša kot za škodo pod tem pragom. Stopnja, ki je bila v preteklosti uporabljena za določitev dodelitev sredstev za večje nesreče, znaša 2,5 % skupne neposredne škode pod pragom in 6 % nad pragom. Predlaga se, da se tudi tokrat uporabijo enaki odstotki.

Dodelitev sredstev, ki jo predlaga Komisija v okviru sklada, temelji na podatkih, ki sta jih dali na voljo prosilki, in je razčlenjena na naslednji način:

(v EUR) |

Neposredna škoda | Prag | Znesek, ki temelji na 2,5 % | Znesek, ki temelji na 6 % | Skupni znesek predlagane pomoči |

Gozdni požari v Grčiji | 2 118 273 411 | 1 066 497 000 | 26 662 425 | 63 106 584 | 89 769 009 |

Poplave v Sloveniji | 233 395 389 | 164 272 000 | 4 106 800 | 4 147 403 | 8 254 203 |

Skupaj | 98 023 212 |

Po dodelitvi tega zneska nadomestila bo ostalo na voljo vsaj še 25 % Solidarnostnega sklada Evropske unije za dodelitev sredstev v zadnjem četrtletju leta, kakor to zahteva člen 4(2) Uredbe (ES) št. 2012/2002.

7. Sprememba kadrovskega načrta Evropskega inštituta za enakost spolov

Kadrovski načrt za Evropski inštitut za enakost spolov predvideva eno delovno mesto v razredu AD 13. Vendar s postopkom izbire leta 2007 za razred AD 13 za delovno mesto direktorja Evropskega inštituta za enakost spolov niso našli primernih kandidatov z zahtevanimi kompetencami.

Zato se predlaga sprememba kadrovskega načrta in premik delovnega mesta iz razreda AD 13 v razred AD 14 za privabitev visokokakovostnih kandidatov na delovno mesto direktorja. To bi uskladilo razred z razredi direktorjev v drugih decentraliziranih agencijah.

Predlagana prilagoditev kadrovskega načrta ne bo imela učinka na raven proračunskih odobritev.

8. Sprememba kadrovskega načrta Evropskega ekonomsko-socialnega odbora

H kadrovskemu načrtu Evropskega ekonomsko-socialnega odbora (EESO) je predlaganih več prilagoditev. Te so opisane spodaj.

Začasna delovna mesta

1. Preoblikovanje rednih delovnih mest AD 16 – HC (hors classe – nerazvrščena) v začasna delovna mesta AD 16 – HC

Urad EESO se je odločil za preoblikovanje rednih delovnih mest AD 16 – nerazvrščena v začasna delovna mesta AD 16 – nerazvrščena, da bi nadaljeval postopek zaposlovanja začasnega uslužbenca za nadomestitev sedanjega generalnega sekretarja, ki bo odšel 30. septembra 2008.

Ta status se je zdel primernejši za uskladitev s členom 2(a) Pogojev za zaposlitev drugih uslužbencev Evropskih skupnosti, ko se generalnemu sekretarju odobri petletna začasna pogodba.

2. Preoblikovanje dveh rednih delovnih mest v začasni delovni mesti

Kot del prerazporejanja več delovnih mest iz prevajalskih enot v druge službe EESO sta bili dve delovni mesti dodeljeni predsednikovemu uradu in sekretariatu Skupine II. Ker predsednikov urad in sekretariate skupin sestavljajo začasni uslužbenci, zaposleni pod členom 2(c) Pogojev za zaposlitev drugih uslužbencev Evropskih skupnosti, dve delovni mesti AST 5, ki sta bili dodeljeni, pa sta redni, bi se slednji morali preoblikovati v začasni delovni mesti.

3. Preoblikovanje dveh delovnih mest AD v AST in dveh delovnih mest AST v AD

Tako predsednikov urad kot sekretariat Skupine III že imata strokovne sodelavce, ki ustrezajo profilu za nova delovna mesta upravljavcev. Ker je v obeh primerih razred zadevnih delovnih mest (AD 5) prenizek za strokovna sodelavca (ki sta AST 8) in ker je na voljo primeren razred (na delovnih mestih, ki ju sedaj zasedata), se predlaga prilagoditev položaja s spremembo funkcionalne skupine dveh začasnih delovnih mest AD 5 v AST 5, enega začasnega delovnega mesta AST 8 v AD 8 in enega začasnega delovnega mesta AST 10 v AD 10.

4. Premik enega delovnega mesta AD v višji razred in enega delovnega mesta AD v nižji razred

Za premik enega delovnega mesta v predsednikovem uradu v višji razred se zahteva sprememba enega delovnega mesta AD 5 v AD 6.

To preoblikovanje bo vzporedno s premikom drugega delovnega mesta v nižji razred prav tako v predsednikovem uradu, kjer se zahteva sprememba enega delovnega mesta AD 10 v AD 9.

Redna delovna mesta

Preoblikovanje delovnega mesta AST v AD

Zaradi razlogov, povezanih z organizacijo dela v enoti IT, je treba eno delovno mesto AST 10 preoblikovati v AD 10, da bi povišali funkcijo vodje enote Podatkovni center. Nosilec položaja je poleg izvajanja zahtevnih nalog odgovoren za nadziranje treh sodelavcev. Prav tako je to občutljiv sektor, kjer se izvajajo redni inšpekcijski pregledi.

Povzetek zahteve

Preoblikovanje | Število |

AD 16 – HC v AD 16 – HC T | 1 |

AST 5 v AST 5 – T | 2 |

AD 5 – T v AST 5 – T | 2 |

AD 10 – T v AD 10 – T | 1 |

AST 8 – T v AD 8 – T | 1 |

AD 5 – T v AD 6 – T | 1 |

AD 10 – T v AD 9 – T | 1 |

AST 10 v AD 10 | 1 |

To preoblikovanje ne vpliva na proračun, saj se edina zahteva po premiku delovnega mesta v višji razred nadomesti s premikom delovnega mesta iz višjega razreda v nižjega.

Skupno število odobrenih delovnih mest se ne bo spremenilo.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2008[10] | Proračun 2008 (vključno s PPSP 1 in 2/2008) | PPSP 3/2008 | Proračun 2008 + PPSP 1, 2 in 3/2008 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Kohezija za rast in zaposlovanje |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Skupaj | 57 653 000 000 | |58 341 948 720 | 50 324 204 626 | | |58 341 948 720 | 50 324 204 626 | | Razlika do zgornje meje[11]

| | |-188 948 720 | | | |-188 948 720 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 217 000 000 | |40 876 490 000 |40 825 600 500 |130 000 000 |63 950 000 |41 006 490 000 |40 889 550 500 | | Skupaj | 59 193 000 000 | |55 434 715 538 | 53 177 320 053 | 130 000 000 |63 950 000 |55 564 715 538 | 53 241 270 053 | | Razlika do zgornje meje | | |3 758 284 462 | | | |3 628 284 462 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |747 000 000 | |728 034 000 |533 196 000 | | |728 034 000 |533 196 000 | |3b. Državljanstvo |615 000 000 | |777 230 985 |870 640 991 |98 023 212 |98 023 212 |875 254 197 |968 664 203 | | Skupaj | 1 362 000 000 | |1 505 264 985 | 1 403 836 991 | 98 023 212 | 98 023 212 | 1 603 288 000 | 1 501 860 203 | | Razlika do zgornje meje[12]

| | |19 123 000 | | | |19 123 000 | | | 4. EU KOT GLOBALNI PARTNER[13]

| 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Razlika do zgornje meje | | | -70 000 000 | | | | -70 000 000 | | | 5. UPRAVA[14]

| 7 380 000 000 | |7 283 860 235 | 7 284 420 235 | -2 334 780 |-2 334 780 | 7 281 525 455 |7 282 085 455 | | Razlika do zgornje meje | | | 173 139 765 | | | | 175 474 545 | | | 6. NADOMESTILA | 207 000 000 | |206 636 292 | 206 636 292 | | |206 636 292 | 206 636 292 | | Razlika do zgornje meje | | | 363 708 | | | | 363 708 | | | SKUPAJ | 132 797 000 000 | 129 681 000 000 | 130 083 643 770 | 120 509 146 597 | 225 688 432 |159 638 432 |130 309 332 202 |120 668 785 029 | | | | |3 691 962 215 | 9 650 459 388 | | | 3 564 296 995 |9 588 844 168 | |

[1] UL L 248, 16.9.2002, str. 1.

[2] UL L 390, 30.12.2006, str. 1.

[3] Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe, UL L 1, 4.1.2003, str. 1.

[4] Uredba Sveta (ES, Euratom) št. 1558/2007 z dne 17. decembra 2007 o prilagoditvi osebnih prejemkov in pokojnin uradnikov in drugih uslužbencev Evropskih skupnosti ter korekcijskih koeficientov, ki se zanje uporabljajo, z učinkom od 1. julija 2007, UL L 340, 22.12.2007, str.1.

[5] UL L 224, 18.8.1990, str.19.

[6] UL L 412, 30.12.2006, str. 1.

[7] UL L 400, 30.12.2006, str. 86.

[8] UL L 30, 4.2.2008, str. 1.

[9] Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (UL L 311, 14.11.2002).

[10] Komisija je predstavila predlog sklepa Evropskega parlamenta in Sveta o prilagoditvi finančnega okvira za upoštevanje izvajanja v skladu z odstavkom 48 Medinstitucionalnega sporazuma z dne 17. maja 2006.

[11] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a. Instrument prilagodljivosti se uporablja za znesek 200 milijonov EUR.

[12] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[13] Pri razliki do zgornje meje v razdelku 4 v letu 2008 se ne upoštevajo odobritve, povezane z rezervo za nujno pomoč. Instrument prilagodljivosti se uporablja za znesek 70 milijonov EUR.

[14] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 77 milijonov EUR pri prispevkih osebja za pokojninsko shemo.